Diari Oficial de la Generalitat Valenciana


Sumari del DOGV 5751, del 28-04-2008 (2008/5180)

ORDE de 7 d'abril de 2008, de la Conselleria d'Educació, per la qual es determina el crèdit que ha de finançar les ajudes per a l'adquisició de llibres de text per a l'alumnat que cursa quint i sext d'Educació Primària i Educació Secundària Obligatòria en centres finançats amb fons públics, per al curs 2008-2009, regulades en l'Orde de 17 de desembre de 2007, i s'establix l'import individual de les ajudes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5751

Data del DOGV
:   28-04-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/5180


Data del document
:   07-04-2008

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * llibre escolar
    * alumnat
    * ajuda pública
    * suport econòmic
    * ensenyament obligatori
    * ensenyament primari
    * ensenyament secundari
    * alumne

ORDE de 7 d'abril de 2008, de la Conselleria d'Educació, per la qual es determina el crèdit que ha de finançar les ajudes per a l'adquisició de llibres de text per a l'alumnat que cursa quint i sext d'Educació Primària i Educació Secundària Obligatòria en centres finançats amb fons públics, per al curs 2008-2009, regulades en l'Orde de 17 de desembre de 2007, i s'establix l'import individual de les ajudes. [2008/5180]  
La convocatòria d'ajudes per a l'adquisició de llibres de text per a l'alumnat que cursa quint i sext d'Educació Primària i Educació Secundària Obligatòria en centres finançats amb fons públics, per al curs 2008-2009, aprovada per l'Orde de la conselleria d'Educació de 17 de desembre de 2007, va ser realitzada d'acord amb el que disposa l'Orde de 26 de setembre de 1994, de la conselleria d'Economia i Hisenda, sobre tramitació anticipada d'expedients de despesa, per la qual cosa el finançament de les mencionades ajudes va quedar condicionada a l'aprovació dels crèdits corresponents.  
Una vegada publicada la Llei 15/2007, de 27 de desembre, de Pressupostos de la Generalitat per a l'exercici 2008 i segons el que preceptua el núm. 11 de l'article 47 de la Llei d'Hisenda Pública de la Generalitat, text refós aprovat pel Decret Legislatiu de 26 de juny de 1991, del Consell, és procedent donar publicitat a la quantia de les ajudes i al crèdit destinat a finançar les dites ajudes, regulades en l'orde de la conselleria d'Educació citada adés.   
Per això,  
ORDENE  
Article 1. Determinació del crèdit  
El crèdit pressupostari màxim destinat a finançar les ajudes per a l'adquisició de llibres de text per a l'alumnat que cursa quint i sext d'Educació Primària i Educació Secundària Obligatòria en centres finançats amb fons públics, per al curs 2008-2009, convocades per l'Orde de 17 de desembre de 2007 (DOGV núm. 5.676, de 9 de gener), aprovat per la Llei 15/2007 de 27 de desembre de Pressupostos de la Generalitat per a l'exercici 2008, és el que figura en la línia de subvenció T0067000, a càrrec de l'aplicació pressupostària 55.68.43.020.21, per un import de 45.883.790 euros.  
Article 2. Import de les ajudes  
La quantia individual de les ajudes serà com a màxim de:  
Educació Primària: 105 euros.  
Educació Secundària Obligatòria: 125 euros.  
Conformement als articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar potestativament un recurs de reposició o plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller d'Educació en el termini d'un mes des de l'endemà de la publicació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos des de l'endemà de la publicació.  
València, 7 d'abril de 2008  
El conseller d'Educació,  
ALEJANDRO FONT DE MORA TURÓN